<classify> Ramadhan Hassan Dodoma SERIKALI imesema tayari imepata wawekezaji wawili ambao wanatakakuwekeza nchini kiwanda cha kuchakata mafuta ya bangi yanayotumika kwamatibabu. Hayo yalielezwa jana bungeni Dodoma na Waziri wa Nchi, Ofisi yaWaziri Mkuu Uwekezaji, Angella Kairuki wakati wabunge wakichangia mijadala yakamati za Kilimo, Mifugo na Maji na Ardhi, Maliasili na Utalii. Waziri Kairuki alisema tayari wamepata wawekezaji wawili ambaowanataka kuwekeza nchini kwa kuchakata mafuta ya bangi yanayotumika kwamatibabu. Tunaendelea kufanyia kazi kama Serikali kwa sababu bado hakunamwongozo kuweza kuona kama itakubalika ama la kwa sababu bado mwongozo, alisema. Hoja ya kuruhusu kilimo cha bangi nchini imekuwa ikiibuliwa marakadhaa na wabunge akiwamo Mbunge wa Geita, Joseph Kasheku Msukuma CCM. Jana aliyeiibua alikuwa Mbunge wa Kahama Mjini, Jumanne KishimbaCCM, ambaye alisema kuwa hatua ya kukosekana bangi imepanda maradufu nakaribu nchi zote zinazozunguka Tanzania zimesharuhusu kilimo hicho. Hoja hiyo iliungwa mkono na Spika wa Bunge, Job Ndugai, ambayealisema ni ya msingi ambayo sasa inaweza kufanya mapinduzi katika vipato vyaWatanzania. Mheshimiwa waziri kwa kuwa sheria hii ipo, naomba ufafanuzi watuwanaotaka kulima wamuone nani? alihoji Kishimba. Alisema waliopiga marufuku bangi walikuwa ni wazungu ambao ndiowaliobaini kuwa ndani ya bangi kuna dawa. Na sisi wenyewe tunaendakwenye viwanda. Je, sisi tukiripoti dawa yenye material ya bangi tutakuwa tuna-importtoka wapi? Na tuta-declare namna gani? alihoji. Kishimba alisema bei ya bangi ni shindani duniani na hivyo kuitakaSerikali kufanya uamuzi huo mapema. Wakati akichangia taarifa hiyo, ghafla alinyanyuka Mbunge wa GeitaVijijini, Msukuma CCM alisema kuwa kwa sheria ipo kinachofuata ni kutungakanuni ili iweze kutekelezwa. Msukuma alimtaka Waziri Kairuki kutoa ufafanuzi iwapowameshatengeneza kanuni ili wakulima waanze kulima kwa sababu zao hilolitaporomoka bei. Baada ya kutoa taarifa hiyo, Kishimba alisema kuwa Tanzania ni nchiya tatu kwa Afrika kwa kulima bangi. Sheria itatusaidia katika kuongeza mapato sana. Mheshimiwa Waziri waMambo ya Ndani yuko, kama anaweza kutoa msamaha kwa bangi iliyopo hata kwamiezi sita kama anavyotoa kwa silaha, wananchi wakiwasilisha bangi polisi, watuwakauzia wakiwa polisi, Mamlaka ya Mapato Tanzania TRA itapata fedha yao,alisema Kishimba. Alisema uamuzi wa kuruhusu bangi unaweza kusaidia Watanzania kupatafedha. Dunia inapobadilika lazimatwende haraka sana. Uganda wamepewa na EU Jumuiya ya Ulaya zaidi ya dolamilioni 500 kwa ajili ya kilimo cha bangi. Lakini sisi bahati nzuri wakulimawanao utalaamu wa kulima bangi muda mrefu, alisema Kishimba. Alisema kama Serikali itapitisha na sheria hiyo, basi anamuomba wazirikupitisha kilimo hicho kabla ya bei haijaporomoka. Naye, Ndugai alimkatisha mbunge huyo na kusema anachozungumza siomzaha na bangi ni biashara kubwa nchini Canada. Kwa hiyo anazungumza kitu cha msingi sana na wala si utani, tenainaweza kuwa zao kubwa la biashara linaloweza kuongoza mazao mengi sana nalikafanya mapinduzi makubwa sana ya kipato, alisema Spika Ndugai. Alisema yeye anazungumzia habari ya kilimo na utaratibu kutengenezeamadawa ya wanyama na binadamu. Akimalizia kuchangia, Kishimba alisema bangi ni tiba na Tanzaniainaagiza dawa kutoka nje ya nchi ambazo zina bangi. Na sisi huenda tukawa wazalishaji wakubwa, mradi watu wetu tayarikuna utaalamu wa bangi, inaweza kusaidia Waziri wa Afya kupunguza gharamatunazoagiza nje, alisema Kishimba. Alisema kumekuwa na malalamiko ya uwekezaji nchini Zambia ambaowameruhusu matajiri pekee na hivyo kuomba waruhusu na wakulima wadogo iliwaweze kupata fedha. Naye, Mbunge wa Tarime Vijijini, John Heche Chadema, alisema watuwengi wamekamatwa na kupewa kesi za kusingiziwa kutokana na bangi. Hata ukienda polisi wilayani Tarime utakuta polisi wanafanya doriana kama sheria ipo naomba mwongozo ili watu wengi wasionewe, alisema Heche. Akijibu, Waziri wa Nchi Ofisi ya Waziri Mkuu Sera, Bunge, Ajira, Kazi,Vijana na Wenye Ulemavu, Jenista Mhagama alisema hakuna sheria inayoruhusukilimo cha bangi nchini. Tunayo sheria ambayo imeweka mamlaka ya kudhibiti uzalishaji, uuzajina ufanyaji biashara, alisema Jenista.  <topic>: kitaifa 